OXYTRYPIA ORBICULOSA ESP. 
629 
bői kiálló nagy sörték egy symmetrikus trapéz négy sarkát alkotják, 
olyformán, hogy a két elülső sörte egymástól, illetőleg a középvonaltól 
távolabb áll, mint a két hátulsó ; a két elülső azonkívül hosszabb is. 
A nyakpaizs többi sörtéje ennek szegélyéhez van közelebb s a legelői 
levő serte sokkal hosszabb, mint a többi. 
A többi szelvényen a szemölcsök helyzete ugyanolyan, mint a 
bagolypillék hernyóin szokásos. Ugyanis a 2-ik és 3-ik szelvényen a 
négy hátszemölcs egymás mellett egy gyengén hajlott haránt sorban 
áll. A 4— 10 -ik szelvényen a szemölcsök egymás mögött állanak páro¬ 
sával egy symmetrikus trapéz négy sarkát alkotva, de itt a két elülső 
van egymáshoz közelebb, mint a két hátrább következő. A 11-ik szel¬ 
vényen a két pár serte csaknem pontosan az első mögött van s egy 
szabályos négyszög négy sarkát alkotja. A 12-ik szelvényen a serték 
megint egy fordított állású symmetrikus trapéz alakját mutatják, épp 
úgy mint a nyakpaizs középső sertéi. A 13-ik és 14-ik szelvényen, a 
melyen a sötétebb farlemez van, a szemölcsök elhelyezése ugyanolyan, 
mint a 12 -ik szelvényen. 
Lássuk ezek után az oldalszemölcsöket. Az 1-ső szelvényen a stigma 
előtt és alatt egy hosszúkás, meg egy gömbölyű, egy-egy szőrt viselő 
szemölcs található ; ezek alatt a láb töve fölött még egy, inkább ovális 
szemölcs foglal helyet, a mely két kiálló sertét visel. A 2-ik és 3-ik 
szelvényen a stigmákkal egyenlő magasságban három vagy négy nagyobb 
szemölcs látható egymás mellett, felettük két kisebb, alattuk a láb tö¬ 
vénél még egy. A 4—11-ik szelvényen a stigma mögött, továbbá fölötte 
és alatta egy-egy szemölcs van, a minden szelvényen előforduló lábtövi 
szemölcsön kívül. A 10 -ik szelvényen hiányzik a szemölcs a stigma 
mögött, de helyette a stigma alatt levő szemölcs mellett van még egy 
kisebb. A 12-ik szelvényen oldalvást a lábtövi szemölcsön kívül csak két 
szemölcs látható, egy a stigmákkal egyenlő magasságban, a másik vala¬ 
mivel lejebb egy irányban a többi szelvényeken a stigma alatt levőkkel. 
A stigmasor és az alatta levő hosszanti sorban elhelyezkedő 
szemölcsök közein a világosabb alapszín egymás alatt két hosszanti 
sávot formál. 
A hasoldalon a kis szemölcsök elhelyezése a következő : 
Az 1—3-ik szelvényen a torlábak között a középvonalhoz közel 
két szemölcs áll. Maguk a torlábak is sertéket viselnek, tövükön pedig 
öt szemölcs van. A 4—5-ik szelvényen a középvonal mindkét oldalán 
három, félkörben álló szemölcs foglal helyet. A 6—9-ik szelvényen a 
hasilábak (ál-lábak) tőizülékén egy-egy, a beslő oldalon a lábak között, 
valamint a lábak külső oldalán előrefelé még három szemölcs tűnik fel. 
A 10—12-ik szelvényen ismét csak két igen apró szemölcs ötlik fel a 
